Weerlig tref vrou in PMBŉ Vrou is beseer nadat ŉ weerligstraal haar Donderdagaand in Pietermaritzburg in KwaZulu-Natal getref het. Chris Botha, ŉ woordvoerder van Netcare 911, sê die voorval het om streeks 21:00 in Portlandweg plaasgevind. “Die vrou het buite ŉ nywerheidsgebied gestaan toe ŉ weerligstraal die grond naby aan haar getref het,” het Botha gesê. Volgens Botha het sy matige beserings opgedoen. Sy is op die toneel gestabiliseer en na ŉ nabygeleë hospitaal geneem vir verdere behandeling.